10/07/2014 | Administración LocalMunicipal
Ferrol
Facenda e Patrimonio
Edito aprobación Ordenanza prezo público utilización servizos e instalacións culturais 2014

O día 26 de xuño de 2014 aprobouse, por acordo plenario, a aprobación da modificación da Ordenanza reguladora do prezo público pola utilización dos servizos e instalacións culturais. A redacción dos artigos obxecto de modificación é como segue: Normas reguladoras do prezo público pola utilización dos servizos e instalacións culturales O artigo 5 queda redactado como segue: Esta tarifa aplicarase nos supostos de utilización dos Centros Culturais (Teatro Jofre, Centro Torrente Ballester e Auditorio de Ferrol) para a celebración de eventos e actos por entidades e persoas distintas a este Concello, e previa resolución de autorización do concelleiro de cultura. Nestes supostos as entidades solicitantes establecerán a política de prezos ( prezos de entradas, bonificacións, entradas de protocolo, cauce de venda.) de acceso aos espectáculos e actividades por elas organizados. A.1) Cesión do Teatro durante un prazo de 24 horas ou fracción menor: -sábados, domingos, festivos e vésperas. 1.750,00 € -resto dos días. 1.250,00 € Superada a cesión inicial de 24 horas poderán autorizarse cesións por un período mínimo de 8 horas: -sábados, domingos, festivos e vésperas. 625,00 € -resto dos días. 450,00 € No suposto de que os equipamentos e servizos municipais non se consideren suficientes polo solicitante do uso do espazo cultural, as súas necesidades serán postas de manifesto ante a empresa adxudicataria da prestación de servizos especiais nos centros culturais municipais. A provisión dos equipamentos e servizos solicitados serán presupostados aparte pola dita empresa adxudicataria, atendendo ao contido de cada unha das solicitudes. O custo dos equipamentos solicitados sufragarase pola empresa solicitante da cesión á empresa adxudicataria, permanecendo o Concello ao marxe da dita relación. A.2.) Cesión do ambigú ou das salas anexas: Prezo día ou fracción menor. 250,00 € (por cada un dos espazos autorizados) No caso de que un período obxecto de liquidación afecte a sábados, domingos, festivos e vésperas, xunto con días que non teñan dito carácter aplicarase o prezo público correspondente a sábados, domingos, festivos e vésperas para todo o período autorizado. O prezo da citada tarifa (básica) comprende a apertura do Teatro, subministración de electricidade e auga e utilización de equipamentos de iluminación e son, dos que en cada momento se dispoña, correspondendo ao persoal do Teatro Jofre a supervisión de todas as accións para garantir un correcto uso das instalacións. No suposto de que os equipamentos e servizos municipais non se consideren suficientes polo solicitante do uso do espazo cultural, as súas necesidades serán postas de manifesto ante a empresa adxudicataria da prestación de servizos especiais nos centros culturais municipais. A provisión dos equipamentos e servizos solicitados serán presupostados aparte pola dita empresa adxudicataria, atendendo ao contido de cada unha das solicitudes. O custo dos equipamentos solicitados sufragarase pola empresa solicitante da cesión á empresa adxudicataria, permanecendo o Concello ao marxe da dita relación. B.1) Utilización da capela durante un prazo de 24 horas ou fracción. 300,00 € O prezo comprende a apertura da capela, o subministro de electricidade e auga e a utilización do equipamento de iluminación e son dos que en cada momento se dispoña. Corresponde ao persoal do Centro a supervisión de todas as accións para garantir un correcto uso das instalacións. No suposto de que os equipamentos e servizos municipais non se consideren suficientes polo solicitante do uso do espazo cultural, as súas necesidades serán postas de manifesto ante a empresa adxudicataria da prestación de servizos especiais nos centros culturais municipais. A provisión dos equipamentos e servizos solicitados serán presupostados aparte pola dita empresa adxudicataria, atendendo ao contido de cada unha das solicitudes. O custo dos equipamentos solicitados sufragarase pola empresa solicitante da cesión á empresa adxudicataria, permanecendo o Concello ao marxe da dita relación. B.2) Salas de exposicións: •quincena ou fracción. 250,00 € •mes ou fracción superior a quincena. 350,00 € A montaxe e a desmontaxe da exposición correrá a cargo da persoa ou entidade autorizada na cesión, baixo a supervisión do persoal municipal do Centro Torrente Ballester. C.1) Cesión durante un prazo de 24 horas ou fracción menor: -sábados, domingos, festivos e vésperas. 1.750,00 € -resto dos días. 1.250,00 € Superada a cesión inicial de 24 horas poderán autorizarse cesións por un período mínimo de 8 horas: -sábados, domingos, festivos e vésperas. 625,00 € -resto dos días. 450,00 € No suposto de que os equipamentos e servizos municipais non se consideren suficientes polo solicitante do uso do espazo cultural, as súas necesidades serán postas de manifesto ante a empresa adxudicataria da prestación de servizos especiais nos centros culturais municipais. A provisión dos equipamentos e servizos solicitados serán presupostados aparte pola dita empresa adxudicataria, atendendo ao contido de cada unha das solicitudes. O custo dos equipamentos solicitados sufragarase pola empresa solicitante da cesión á empresa adxudicataria, permanecendo o Concello ao marxe da dita relación. C.2) Cesión dos restantes espazos (por cada un dos espazos autorizados). 250,00 € O prezo comprende a apertura do centro, o subministro de electricidade e auga e a utilización dos equipamentos de iluminación e son dos que en cada momento se dispoña. Corresponde ao persoal do Centro a supervisión de todas as accións para garantir un correcto uso das instalacións. No suposto de que os equipamentos e servizos municipais non se consideren suficientes polo solicitante do uso do espazo cultural, as súas necesidades serán postas de manifesto ante a empresa adxudicataria da prestación de servizos especiais nos centros culturais municipais. A provisión dos equipamentos e servizos solicitados serán presupostados aparte pola dita empresa adxudicataria, atendendo ao contido de cada unha das solicitudes. O custo dos equipamentos solicitados sufragarase pola empresa solicitante da cesión á empresa adxudicataria, permanecendo o Concello ao marxe da dita relación. Esta tarifa aplicarase no suposto de acceso aos espectáculos e actividades organizados polo Concello de Ferrol nos Centros Culturais (Teatro Jofre, Centro Torrente Ballester e Auditorio de Ferrol). A Xunta de Goberno Local, a proposta do concelleiro delegado, determinará os prezos de acceso aplicables a cada un dos espectáculos ou actividades, prezos cero ou calquera outra medida que estime oportuna, atendendo a estratexias de captación ou formación do público, política cultural, e según ás caraterísticas concretas do espectáculo. No suposto de que o evento ou actividade se contrate trasladando ao contratista a totalidade do risco da actividade (100% da taquilla a favor da entidade) estarase ao disposto na disposición adicional segunda desta ordenanza. Esta tarifa aplicarase no suposto de venda autorizada ao público de catálogos/libros e material de merchandising, relacionados coa programación expositiva que se realice en calquera destes centros ou coa cultura en xeral. A título meramente enunciativo, aplicaranse os seguintes criterios para a fixación da tarifa que con carácter xeral oscilará entre os 3 € e os 20 €: relevancia da exposición/publicación, o grao de interese na difusión do produto, materiais e calidades empregadas na súa elaboración, etc. A fixación da tarifa para cada suposto concreto delegase na xunta do goberno local, a proposta do concelleiro. Mediante resolución motivada en estratexias de captación ou formación do público ou de política cultural, poderá establecer o prezo cero, diversidade de prezos respecto dos tramos antes citados ou calquera outra medida que se estime oportuna. A disposición adicional segunda queda redactada como segue: “Réxime económico dos contratos de creación e interpretación artística e de espectáculos nos que se traslada a totalidade do risco da actividade ao adxudicatario Non terán a natureza de prezos públicos as contraprestacións onerosas aboadas polos usuarios aos adxudicatarios de contratos de creación e interpretación artística e de espectáculos (recadación de taquilla) naqueles supostos nos que a contraprestación do contrato de creación ou interpretación artística ou de espectáculos adxudicado pola Administración consista, ben no dereito a explotar a actividade ou espectáculo, ben no dito dereito acompañado dun prezo (cachet). A tal fin, mediante a resolución motivada do concelleiro delegado de Cultura na que se acorde o inicio do expediente de contratación, poderá establecerse que a contraprestación da actividade contratada dentro da programación que desenvolva o Concello de Ferrol consista, ben no dereito a explotar a actividade mediante a percepción da totalidade dos ingresos derivados da mesma, ben no dito dereito acompañado dun prezo certo (cachet). No suposto contractual regulado na presente disposición teranse en conta as seguintes peculiaridades: a) As cantidades percibidas en concepto de dereitos de taquilla terán a consideración de prezo privado totalmente alleo ao orzamento e contabilidade municipal, e non se terán en conta aos efectos de calcular o prezo do contrato (constituído nestes casos unicamente polo importe do cachet, no suposto de existir este). b) Tanto o prezo das entradas como o número de entradas de protocolo quedan supeditadas á liberdade de pactos. Estas cuestións quedarán reflectidas no prego contractual, no acordo de adxudicación do contrato ou no contrato que se asine ao efecto. No suposto de que non se estableza prezo algún nos documentos anteriormente citados, serán de aplicación supletoria as contías establecidas na ordenanza de prezos públicos para este tipo de actividades. c) O adxudicatario do contrato terá a condición de prestador de servizo ao consumidor final (usuario ou asistente ao espectáculo) a todos os efectos fiscais. Consecuentemente, e con independencia do sistema de recadación empregado dos dereitos de taquilla, figurará coma tal nas entradas, nas que constará o seu CIF, razón social e demais información identificativa legalmente esixida. d) A modalidade, medios de xestión e recadación da taquilla serán de libre elección e contratación por parte da entidade contratada e totalmente alleas ao Concello, salvo o disposto no parágrafo seguinte. Nos supostos nos que se acorde que o cauce de venda das entradas sexa a través do servizo de pasarela de pagos ou terminal punto de venda virtual propio deste Concello e, no seu caso, mediante despacho de entradas, a xestión e recadación da taquilla realizarase polo Concello por conta do contratista. O Concello, logo da comprobación da contía recadada, ingresará o seu importe na conta bancaria que o contratista designe a estes efectos. No suposto de que a colaboración municipal na venda de entradas se realice exclusivamente en dependencias municipais (despacho de entradas), se artellará mediante relación contractual entre o adxudicatario do servizo de taquilla física e o adxudicatario do contrato de creación e interpretación artística e de espectáculos, sendo esta relación totalmente allea ao Concello.” A redacción da presente modificación da ordenanza entrará en vigor o día da súa publicación no Boletín Oficial da Provincia (BOP), e permanecerá en vigor ata a súa modificación ou derrogación expresa. O que se fai público para xeral coñecemento, podendo interpoñerse recurso contencioso administrativo contra o presente acordo no prazo de dous meses, contados a partir da publicación deste edito no Boletín Oficial da Provincia, perante a Sala do Contencioso Administrativo do Tribunal Superior de Xustiza de Galicia. Ferrol, 2 de xullo de 2014 O concelleiro-delegado de Economía, Facenda e Recursos Humanos Asdo: Alejandro Langtry Caínzos